
DR 30.11.2005 81 

 

[Timbalan Yang di-Pertua (Datuk Dr. Yusof bin Yacob) mempengerusikan 
Jawatankuasa] 

 Dan satu lagi yang saya bangkitkan ialah dari segi KSK tadi, Kompleks Sukan 
Komuniti.  Siapa yang akan menguruskan apabila projek itu disiapkan?  Dari segi 
maintenance jangka panjangnya, dari segi penyewaannya, siapa yang akan 
menentukan dari segi harga sewa, berapa harga sewa, maintenancenya, adakah majlis 
akan buat.  Sebab kalau kita lihat banyak dewan majlis sekarang ini pun yang tidak 
disewa akhirnya rosak begitu sahaja.  Saya boleh beri contoh beberapa contoh tetapi 
tidak apalah.  Kuala Krau, misalnya.  [Ketawa] 

 Tuan Pengerusi [Datuk Dr. Yusof bin Yacob]:  Yang Berhormat Timbalan 
Menteri panjang lagi ke? 

 Datuk Ong Tee Keat:  Ada separuh lagi. 

 Tuan Pengerusi [Datuk Dr. Yusof bin Yacob]:  Segerakan Yang Berhormat. 

 Datuk Ong Tee Keat:  Ya, Tuan Pengerusi.  Sebenarnya tadi saya ada jawab, 
mungkin Yang Berhormat terlepas pandang... 

 Ir. Dr. Wee Ka Siong:  [Bangun] 

 Tuan Pengerusi [Datuk Dr. Yusof bin Yacob]:  Ya, Yang Berhormat bagi 
Ayer Hitam. 

 Datuk Ong Tee Keat:  Jadi ya, nanti dahulu.   

 Datuk Ismail Sabri bin Yaakob:  Yang Berhormat kata PBT tadi. 

 Datuk Ong Tee Keat:  Tidak, tidak yang saya maksudkan, nanti dahulu Yang 
Berhormat bagi Ayer Hitam.  Yang saya maksudkan itu sebenarnya sekarang ini 
terdapat ura-ura untuk mengkaji semula kemungkinan untuk mengurus dan juga 
mengawal selia semua kemudahan sukan, baik di bawah jagaan PBT mahupun di 
bawah jagaan JBS, Jabatan Belia dan Sukan Negeri.  Dan itu pun merupakan satu-
satunya titik tolak di mana kita mengambil kira apa yang disuarakan oleh Yang 
Berhormat dalam Dewan.  Dalam hubungan ini apa yang Yang Berhormat sarankan 
tadi itu, itu merupakan satu dimensi tambahan serta dimensi yang baru sebab ianya 
bukan di bawah jagaan PBT tetapi sebaliknya di bawah jagaan Kementerian 
Pembangunan Luar Bandar dan Wilayah. 

Jadi saya akan cuba menyusuli perkara ini supaya kita akan dapat mengurus 
dan mengawal selia semua amenities, dengan izin, ataupun semua kemudahan sukan 
khususnya di peringkat akar umbi ini supaya ianya dapat diguna pakai dengan 
sepenuhnya dan bukannya terbengkalai ataupun dalam keadaan yang daif dan uzur.   

 Tuan Pengerusi, saya beralih kepada Yang Berhormat bagi Kuala Kedah yang 
menyentuh tentang perbelanjaan sebanyak RM1.5 juta untuk SUKMA tahun hadapan.  
Sesungguhnya wang sebanyak RM1.5 juta itu bukanlah untuk pembangunan prasarana 
menjelang SUKMA tahun hadapan yang akan berlangsung di negeri Kedah, tetapi 
ianya sekadar untuk membiayai kos urus setia dan juga penganjuran sahaja dan 
bukannya untuk menampung perbelanjaan pembangunan prasarana.  Jadi di sini saya 
suka menarik perhatian Dewan yang mulia ini bahawa bila kita menyentuh atau kita 
membahaskan perbelanjaan mengurus, ianya tidak berkaitan dengan pembangunan 
fizikal, itulah bezanya. 

Yang Berhormat juga menyentuh tentang promosi SUKMA, walaupun SUKMA 
ini berkaitan dengan sukan tetapi setiap kali bila SUKMA berlangsung di mana-mana 
negeri, baik di Semenanjung Malaysia mahupun di negeri Sabah ataupun Sarawak, 
pihak kerajaan negeri tetap memainkan peranan yang utama dalam usaha 
mempromosikan sukan yang berkenaan.  Itu yang saya hendak tegaskan di sini.  Yang 
Berhormat juga menanya tentang... 

 Dr. Tan Seng Giaw:  [Bangun] 

 Tuan Pengerusi [Datuk Dr. Yusof bin Yacob]:  Ya, Yang Berhormat bagi 
Kepong bangun, Yang Berhormat. 

 Datuk Ong Tee Keat:  Nanti Yang Berhormat, biar saya habis ini dahulu ya.  
Yang Berhormat juga menyentuh tentang hasil SUKMA.  Untuk makluman Yang 
Berhormat, selama ini SUKMA tetap merupakan satu-satunya wadah untuk mencungkil 



[Timbalan Yang di-Pertua (Datuk Dr. Yusof bin Yacob) mempengerusikan Jawatankuasa]. Dan satu lagi yang saya bangkitkan ialah dari segi KSK tadi, Kompleks Sukan Komuniti. Siapa yang akan menguruskan apabila projek itu disiapkan? Dari segi maintenance jangka panjangnya, dari segi penyewaannya, siapa yang akan menentukan dari segi harga sewa, berapa harga sewa, maintenancenya, adakah majlis akan buat. Sebab kalau kita lihat banyak dewan majlis sekarang ini pun yang tidak disewa akhirnya rosak begitu sahaja. Saya boleh beri contoh beberapa contoh tetapi tidak apalah. Kuala Krau, misalnya. [Ketawa]. Tuan Pengerusi [Datuk Dr. Yusof bin Yacob]: Yang Berhormat Timbalan Menteri panjang lagi ke?. Datuk Ong Tee Keat: Ada separuh lagi. Tuan Pengerusi [Datuk Dr. Yusof bin Yacob]: Segerakan Yang Berhormat. Datuk Ong Tee Keat: Ya, Tuan Pengerusi. Sebenarnya tadi saya ada jawab, mungkin Yang Berhormat terlepas pandang... Ir. Dr. Wee Ka Siong: [Bangun]. Tuan Pengerusi [Datuk Dr. Yusof bin Yacob]: Ya, Yang Berhormat bagi Ayer Hitam. Datuk Ong Tee Keat: Jadi ya, nanti dahulu. Datuk Ismail Sabri bin Yaakob: Yang Berhormat kata PBT tadi. Datuk Ong Tee Keat: Tidak, tidak yang saya maksudkan, nanti dahulu Yang Berhormat bagi Ayer Hitam. Yang saya maksudkan itu sebenarnya sekarang ini terdapat ura-ura untuk mengkaji semula kemungkinan untuk mengurus dan juga mengawal selia semua kemudahan sukan, baik di bawah jagaan PBT mahupun di bawah jagaan JBS, Jabatan Belia dan Sukan Negeri. Dan itu pun merupakan satu- satunya titik tolak di mana kita mengambil kira apa yang disuarakan oleh Yang Berhormat dalam Dewan. Dalam hubungan ini apa yang Yang Berhormat sarankan tadi itu, itu merupakan satu dimensi tambahan serta dimensi yang baru sebab ianya bukan di bawah jagaan PBT tetapi sebaliknya di bawah jagaan Kementerian Pembangunan Luar Bandar dan Wilayah. Jadi saya akan cuba menyusuli perkara ini supaya kita akan dapat mengurus dan mengawal selia semua amenities, dengan izin, ataupun semua kemudahan sukan khususnya di peringkat akar umbi ini supaya ianya dapat diguna pakai dengan sepenuhnya dan bukannya terbengkalai ataupun dalam keadaan yang daif dan uzur. Tuan Pengerusi, saya beralih kepada Yang Berhormat bagi Kuala Kedah yang menyentuh tentang perbelanjaan sebanyak RM1.5 juta untuk SUKMA tahun hadapan. Sesungguhnya wang sebanyak RM1.5 juta itu bukanlah untuk pembangunan prasarana menjelang SUKMA tahun hadapan yang akan berlangsung di negeri Kedah, tetapi ianya sekadar untuk membiayai kos urus setia dan juga penganjuran sahaja dan bukannya untuk menampung perbelanjaan pembangunan prasarana. Jadi di sini saya suka menarik perhatian Dewan yang mulia ini bahawa bila kita menyentuh atau kita membahaskan perbelanjaan mengurus, ianya tidak berkaitan dengan pembangunan fizikal, itulah bezanya. Yang Berhormat juga menyentuh tentang promosi SUKMA, walaupun SUKMA ini berkaitan dengan sukan tetapi setiap kali bila SUKMA berlangsung di mana-mana negeri, baik di Semenanjung Malaysia mahupun di negeri Sabah ataupun Sarawak, pihak kerajaan negeri tetap memainkan peranan yang utama dalam usaha mempromosikan sukan yang berkenaan. Itu yang saya hendak tegaskan di sini. Yang Berhormat juga menanya tentang... Dr. Tan Seng Giaw: [Bangun]. Tuan Pengerusi [Datuk Dr. Yusof bin Yacob]: Ya, Yang Berhormat bagi Kepong bangun, Yang Berhormat. Datuk Ong Tee Keat: Nanti Yang Berhormat, biar saya habis ini dahulu ya. Yang Berhormat juga menyentuh tentang hasil SUKMA. Untuk makluman Yang Berhormat, selama ini SUKMA tetap merupakan satu-satunya wadah untuk mencungkil.